Standing on the Shoulders of Giants er det britiske band Oasis' fjerde udspil, udgivet 28. februar 2000. Albummet, som er indspillet fra april til august 1999 i Chateau De La Colle Noire, Frankrig og Olympic Studios, Supernova Heights, og Wheeler End Studios, England af Mark Stent og Noel Gallagher som producere, var den sjette hurtigst sælgende album i den engelske hitlistes historie, da pladen solgte over 310,000 eksemplarer på dens første uge. Skønt det blev deres fjerde nummer 1. album i UK, var det også en af bandets lavest-sælgende album, som solgte 3 mill. eksemplarer verden over. Pladen blev ledsaget af singlerne, Go Let it Out, Who Feels Love?, Sunday Morning Call.  Baggrund Pladen er mere eksperimenterende og psykedelisk end det materiale bandet hidtil havde sendt på gaden på daværende tidpunkt, specielt sange såsom Who Feels Love?, den progressive Gas Panic! den elektroniske Go Let It Out. Dette skyldes meget vel at to af bandets oprindelige medlemmer under indspillingerne forlod bandet; Paul "Bonehead" Arthurs og Paul "Guigsy" McGuigan. Derudover, hyrerede bandet også en anden producer, Mark "Spike" Stent.